### Beslutningstema

Kommunalbestyrelsen skal behandle anmodning fra Christoffer Andresen (L) om at udtræde af Kommunalbestyrelsen i Tønder Kommune som følge af fraflytning fra kommunen. Derudover tages stilling til indtræden af stedfortræder og omfordeling af Borgerlistens poster.

### Historik

Et medlem, der fraflytter kommunen, mister sin valgbarhed og skal udtræde af Kommunalbestyrelsen.

### Sagsfremstilling

Som følge af flytning til København pr. 1. september 2024 har Christoffer Andresen anmodet om at udtræde af Kommunalbestyrelsen pr. 31. august 2024, samt at blive fritaget fra øvrige kommunale hverv.

Det følger af § 100 i kommunalvalgloven, at et medlems valgbarhed fortabes ved opgivelse af bopæl i kommunen, hvorfor det pågældende medlem skal udtræde af Kommunalbestyrelsen. Christoffer Andresen kan derfor efter sin flytning ikke længere være medlem af Kommunalbestyrelsen i Tønder Kommune.

Christoffer Andresen har oplyst, at fraflytningen ikke har midlertidig karakter (under 6 måneders varighed), hvorfor muligheden for senere genindtrædelse efter kommunalvalglovens § 102 ikke finder anvendelse.

1. stedfortræder for Borgerlisten, Morten Mortensen, indtræder som medlem af Kommunalbestyrelsen.

Borgerlisten indstiller, at Morten Mortensen overtager alle Oliver Kjær hverv. Disse omfatter:

* Medlem af Kultur- og Fritidsudvalget
* Suppleant i Fritidsforum (tidligere Folkeoplysningsudvalget)
* Medlem af Kulturelt Forum
* Stedfortræder i bestyrelsen for Tønder Ungdomsskole
* Stedfortræder Voksen specialundervisning

Derudover indstiller Borgerlisten, at Morten Mortensen fra 1. september 2024 overtager Benny Lauridsen hverv som hhv. formand for Tønder Forsyning A/S og formand for Tønder Vedvarende Energi A/S

### Lovgrundlag

Lov om kommunale og regionale valg § 100 og § 91, jf. § 104.

Vedtægterne for Tønder Forsyning A/S.

### Indstilling Borgmesteren indstiller,

|  |  |
| --- | --- |
| at | Christoffer Andresen pr. 31. august 2024 udtræder af Kommunalbestyrelsen og fritages for øvrige kommunale hverv på grund af fraflytning fra kommunen, |
| at | Morten Mortensen fra 1. september 2024 indtræder i Kommunalbestyrelsen, |
| at | Morten Mortensen overtager alle Oliver Kjær hverv som indstillet af Borgerlisten, |
| at | Morten Mortensen fra 1. september 2024 overtager Benny Lauridsen hverv som hhv. formand for Tønder Forsyning A/S og formand for Tønder Vedvarende Energi A/S som indstillet af Borgerlisten, og |
| at | borgmester og kommunaldirektør bemyndiges til at gennemføre de nødvendige processer til ændring af bestyrelsen i Tønder Forsyning A/S. |

### Beslutning

Kommunalbestyrelsen erklærede Christoffer Andresen (L) og Morten Mortensen (L) inhabile, hvorfor de ikke deltog i sagens behandling.

Indstillingen godkendt.